এলাকাবাসী ও ভূক্তভোগী পরিবার সূত্রে জানা যায়, রোববার রাত আড়াইটার দিকে পৌরসভার ৩নং ওয়ার্ডের বাসিন্দা পাইকগাছা স্বাস্থ্য কমপ্লেক্সের অবসরপ্রাপ্ত পরিবার পরিকল্পনা পরিদর্শক মোঃ আব্দুর রাজ্জাকের বাড়ীতে ৫ জনের একটি সংঘবদ্ধ ডাকাত দল বাড়ির দোতলার জানালার গ্রীল কেটে ঘরের ভিতর প্রবেশ করে। তখন ঘরের ভিতরে ঘুমিয়ে থাকা বাড়ির মালিক আব্দুর রাজ্জাকের পুত্র বধু খাদিজা খানম বৃষ্টি, শালিকা সায়রা বেগম টের পেয়ে চিৎকার করতে গেলে তাদেরকে কাপড় দিয়ে মুখ ও হাত-পা বেঁধে ফেলে এবং তাদের নিকট থেকে চাবি নিয়ে ঘরের আলমারীতে থাকা নগদ টাকা, স্বর্ণালংকার লুট করে। পরবর্তীতে সংঘবদ্ধ ডাকাত দল নিচ তলা থেকে ভাড়াটিয়া ব্র্যাক এরিয়া ম্যানেজার সুব্রত ঘোষের ঘরে ঢুকে একটি আংটি, নগদ ২৪ হাজার টাকা নিয়ে যায়। এ ঘটনায় বাড়ির মালিক বাদী হয়ে অজ্ঞাতনামাদের বিরুদ্ধে পাইকগাছা থানায় এজাহার দাখিল করেছে।